Hi ha famílies on determinats tipus de càncer, especialment el càncer de mama, el càncer d’ovari o el càncer d’intestí són més freqüents. No obstant això, aquesta aparició freqüent no significa automàticament que hi hagi una predisposició genètica a patir-ho. Per determinar si es tracta de càncer hereditari hi ha determinats criteris i exàmens. Si hi ha la sospita, és possible rebre assessorament o consell genètic i, en cas pertinent, realitzar un estudi genètic que pot identificar si a la família hi ha determinades mutacions que impliquin un risc més gran de desenvolupar un tipus de càncer. A tall de resum, se sospita que una família pot presentar una d’aquestes mutacions si: Diversos membres de generacions diferents han presentat el mateix tipus de càncer, generalment a edats primerenques (15-20 anys abans que la mitjana de la població). Per exemple, una mare i una germana amb càncer de mama o un pare i una filla amb càncer intestinal. Una mateixa persona que hagi patit diversos tipus de càncer. Ascendència jueva asquenazí (d’Europa oriental o central) i antecedents familiars de càncer de mama o d’ovari. Poliposi o múltiples pòlips a l’estómac o els intestins.